Ants Leemets

Ants Leemets (23. juuni 1950 Rakvere – 23. november 2019) oli eesti poliitik ja muuseumijuht. 

Sündis Rakveres ja lõpetas 1968. aastal Rakvere 1. Keskkooli. Aastal 1976 lõpetas ta Tartu Riikliku Ülikooli õigusteaduskonna. 

1981–1990 oli Leemets Nõukogude Liidu Kommunistliku Partei liigeAiri Vaga, "Tiit Vähi valitsuses 15 ministrit – kolm pole kuulunud kommunistlikku parteisse", Vaba Eesti Sõna, 11. mai 1995, lk 5 (vaadatud 01.06.2023).

1988. aastal töötas Ants Leemets agrofirma «Pandivere» kommertsdirektorinaEESTI NSV ÜLEMNÕUKOGU PRESIIDIUMI SEADLUS nr  760 NSV Liidu rahvasaadikute valimiste ringkonnakomisjonide moodustamise kohta territoriaalsetes valimisringkondades Eesti NSV-s, EESTI NÕUKOGUDE SОTSIALISTLIКU VABARIIGI ÜLEMNÕUKOGU JA VALITSUSE TEATAJA 30. detsember 1988 Nr. 53 (878), lk 1260 . 

Aastatel 1992–1995 oli ta Lääne-Viru maavanem ja seejärel veidi üle poole aasta portfellita minister (regionaalminister) Tiit Vähi teises valitsuses. Aastal 1999 kuulus Leemets asendusliikmena Riigikogu IX koosseisu. 

Leemets oli Tallinna abilinnapea 1996. aasta novembrist 1999. aasta märtsini ning uuesti 1999. aasta novembrist kuni 2001. aasta maini. 

Alates 2002. aastast surmani juhtis ta sihtasutust Virumaa Muuseumid. Ants Leemets oli ka Eesti Liikumispuudega Inimeste Liidu president ning Tallinna linnavolikogu liige.

Tunnustus 
2013. aastal sai ta Soome Invaliidide Liidu teenetemärgi.

2019. aastal sai Leemets Tallinna teenetemärgi aastatepikkuse töö eest Tallinna linnavolikogu liikmena ning volinikuna antud panuse eest Tallinna arengusse.

 Viited 

Kategooria:Eesti regionaalministrid
Kategooria:Eesti muuseumitöötajad
Kategooria:Tallinna linnavolikogu liikmed
Kategooria:Eesti Reformierakonna poliitikud
Kategooria:IX Riigikogu liikmed
Kategooria:Tartu Ülikooli õigusteaduskonna vilistlased
Kategooria:Eestimaa Kommunistliku Partei liikmed
Kategooria:Sündinud 1950
Kategooria:Surnud 2019